《将游蜀中恨有所滞至情难蓄发为拙诗寄锦川峡》
宋代·魏野

却为虚名动叹嗟，难如云鹤转天涯。
两川尚阻寻三友，四海空传是一家。
白发无多残岁月。青城何限好烟霞。
此生不遂闲游去，蜀魄巴猿恨莫夸。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。